Document ID: 32014D0777

KOMISJONI RAKENDUSOTSUS,
5. november 2014,
kalapüügivõimaluste ülekandmise kohta 8. liigist 7. liiki ja nende ümberjaotamise kohta liikmesriikide vahel Mauritaania Islamivabariigi majandusvööndis
(2014/777/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 29. septembri 2008. aasta määrust (EÜ) nr 1006/2008, mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele, (1) eriti selle artikli 10 lõiget 4,
ning arvestades järgmist:
(1)
Nõukogu määrusega (EL) nr 1259/2012 (2) on kindlaks määratud Euroopa Liidu ja Mauritaania Islamivabariigi vahelise kalandusalase partnerluslepingu alusel omandatud kalapüügivõimaluste jaotumine liikmesriikide vahel.
(2)
Artikli 1 lõike 1 punktis h on sätestatud, et juhul kui 8. liigi (värske pelaagilise püügi laevad) kalapüügivõimalusi ei kasutata, võib need kanda üle 7. liiki (pelaagilise püügi külmutustraalerid) vastavalt selle kategooria jaotamispõhimõttele.
(3)
28. augustil 2014 kinnitas Iirimaa komisjonile, et nad ei kasuta täielikult ära neile jaotatud 8. liigi kalapüügivõimalusi.
(4)
Kõik määruse (EÜ) nr 1006/2008 artiklis 10 ja määruse (EL) nr 1259/2012 artikli 1 lõike 1 punktis h sätestatud tingimused kasutamata püügivõimaluste ümberjaotamiseks on täidetud,
ON TEINUD JÄRGMISE OTSUSE:
Ainus artikkel
8. liigi kalapüügivõimalused ja eelkõige püügi piirnorm 15 000 tonni kantakse üle ja jaotatakse järgmistele liikmesriikidele vastavalt määruse (EL) nr 1259/2012 artikli 1 lõike 1 punktis g määratletud 7. liigi jaotuspõhimõttele perioodiks 1. oktoober 2014 kuni 15. detsember 2014, kui praegune protokoll kaotab kehtivuse.
Saksamaa
810 tonni
Prantsusmaa
169 tonni
Läti
3 478 tonni
Leedu
3 719 tonni
Madalmaad
4 038 tonni
Poola
1 685 tonni
Ühendkuningriik
550 tonni
Iirimaa
551 tonni
Brüssel, 5. november 2014

Labels: 18
15
6